#### Dôvodová správa

#### Osobitná časť

K § 1 a prílohám č.1 až 3

V súlade s kolektívnou zmluvou vyššieho stupňa na obdobie 1.1.2023 do 31.8.2024
sa navrhuje zvýšenie základnej stupnice platových taríf zamestnancov pri výkone práce vo verejnom záujme od 1.1.2023 o 7 %. Navrhuje sa aj zvýšenie osobitnej stupnice platových taríf učiteľov vysokých škôl a výskumných a vývojových zamestnancov a zvýšenie platových taríf pedagogických zamestnancov a odborných zamestnancov od 1.1.2023 o 10 %, v
sumách uvedených v jednotlivých tabuľkách.

**K § 2 a k prílohám č. 4 až 6**

V súlade s kolektívnou zmluvou vyššieho stupňa na obdobie 1.1.2023 do 31.8.2024
sa navrhuje zvýšenie základnej stupnice platových taríf zamestnancov pri výkone práce vo verejnom záujme od 1.9.2023 o 10 %. Navrhuje sa aj zvýšenie osobitnej stupnice platových taríf učiteľov vysokých škôl a výskumných a vývojových zamestnancov a zvýšenie platových taríf pedagogických zamestnancov a odborných zamestnancov od 1.9.2023 o  12 %, v
sumách uvedených v jednotlivých tabuľkách.

**K § 3**

V ustanovení § 3 sa navrhuje zrušiť nariadenie vlády Slovenskej republiky
č. 220/2022 Z. z. ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

**K § 4**

V súlade s  kolektívnou zmluvou vyššieho stupňa na obdobie 1.1.2023 do 31.8.2024 sa navrhuje účinnosť nariadenia vlády od 1.1.2023, okrem § 2 a príloh č. 4 až 6, ktoré nadobudnú účinnosť 1.9.2023.